marsh-mellow/hindi_wikipedia huggingface dataset:
निर्मला देवी (7 जून 1927 - 15 जून 1996), जिन्हें निर्मला अरुण के रूप में भी जाना जाता है, 1940 के दशक में भारतीय फिल्म अभिनेत्री और पटियाला घराने की हिन्दुस्तानी शास्त्रीय गायिका थीं। वह बॉलीवुड अभिनेता गोविन्दा की मां हैं।

निर्मला देवी 1940 के दशक के अभिनेता अरुण कुमार आहूजा की पत्नी थीं। उनके छह बच्चे हैं, जिनमें भारतीय फिल्म अभिनेता गोविन्दा और फिल्म निर्देशक कीर्ति कुमार शामिल हैं। 1996 में उनकी मृत्यु हो गई।

 निजी जीवन  
निर्मला देवी का जन्म 7 जून 1927 को, उत्तर प्रदेश के शहर वाराणसी (तब बनारस के नाम से जाना जाता था) में हुआ था। उनके पिता, वासुदेव प्रसाद सिंह, पेशे से जौहरी थे और शहर में एक समृद्ध व्यवसाय के मालिक थे। उनकी मां श्रीमती कुसुमदेवी, एक गृहिणी, फैजाबाद जिले के गाँव शाहगंज की थीं। निर्मला देवी 12 भाई-बहनों में सबसे बड़ी थीं, 9 लड़कों और 3 लड़कियों में श्री लक्ष्मी नारायण सिंह शामिल हैं जिन्हें पेशेवर रूप से लच्छू महाराज के नाम से जाना जाता है, जो बनारस घराने के एक भारतीय तबला वादक थे।

निर्मला अपने पिता के साथ मुम्बई चली गईं। फिर 15 साल की उम्र में उस समय की प्रमुख संगीत कंपनी, एचएमवी के साथ अपना पहला एल्बम रिकॉर्ड किया। उन्होंने आकाशवाणी और दूरदर्शन के लिए प्रदर्शन भी किया। उन्होंने ठुमरी और गज़ल गायकी भी की। उनकी कई एल्बमें जारी हुई थी।  

उन्होंने 1942 में अभिनेता अरुण कुमार आहूजा से शादी की थी। उनके 6 बच्चे, 4 बेटियाँ और 2 बेटे थे। बेटे में फिल्म अभिनेता गोविन्दा और फिल्म निर्देशक कीर्ति कुमार हैं। उनकी पहली फिल्म सवेरा थी, जिसमें उनके पति अरुण सह-कलाकार थे।

निर्मला देवी का 15 जून 1996 को 69 वर्ष की आयु में मुम्बई में निधन हो गया।

फिल्में 
निर्मला के रूप में श्रेय:

 सवेरा (1942)
 शारदा
 कानून
 गीत
 गाली (1944)
 चालिस करोड़ (1946)
 सेहरा 
 जन्माष्टमी
 अनमोल रतन (1950)

निर्मला देवी के रूप में श्रेय: 

 राम तेरी गंगा मैली (1985)
 बावर्ची (1972)
 ज़ारा बचके (1959)
 शमा परवाना (1954)

 साउंडट्रैक  
 बावर्ची (1972) - गायिका: "काहे कान्हा करत बरजोरी"

 एल्बम  
शैली - हिन्दुस्तानी शास्त्रीय - संगीत लेबल - एचएमवी (जिसे अब सारेगामा के रूप में जाना जाता है)

एकल:

 बना बना के तमन्ना और ग़म की निशानी (ग़ज़ल)
 जादू भरे तोरे नैनवा राम एवं मोरी बालि उमर बीती जाय (ठुमरी)

पूर्ण एल्बम:

 सावन बीता जाय (ठुमरी) (लक्ष्मी शंकर के साथ, समकालीन गायक)
 वीकेंड प्लेशर (ठुमरी)
 निर्मला देवी द्वारा ठुमरियां (ठुमरी)
 लाखों के बोल सहे (ठुमरी)
 निर्मला देवी की ग़ज़लें (ग़ज़ल)

सन्दर्भ

श्रेणी:1927 में जन्मे लोग
श्रेणी:१९९६ में निधन
श्रेणी:हिन्दुस्तानी शास्त्रीय संगीत
श्रेणी:वाराणसी के लोग
श्रेणी:हिन्दी अभिनेत्री
निर्मला देशपांडे (१९ अक्टूबर १९२९ - १ मई २००८) गांधीवादी विचारधारा से जुड़ी हुईं प्रसिद्ध सामाजिक कार्यकर्ता थीं। उन्होंने अपना जीवन साम्प्रदायिक सौहार्द को बढ़ावा देने के साथ-साथ महिलाओं, आदिवासियों और अवसर से वंचित लोगों की सेवा में अर्पण कर दिया। उन्हें पद्म विभूषण से सम्मानित किया गया।

निर्मला का जन्म नागपुर में विमला और पुरुषोत्तम यशवंत देशपांडे के घर १९ अक्टूबर १९२९ को हुआ था। इनके पिता को मराठी साहित्य (अनामिकाची चिंतनिका) में उत्कृष्ट काम के लिए 1962 में साहित्य अकादमी पुरस्कार प्रदान किया गया था।

 सामाजिक कार्य 
निर्मला विनोबा भावे के भूमिदान आंदोलन १९५२ में शामिल हुईं। आंदोलन के दौरान महात्मा गांधी के ग्राम स्वराज के संदेश को लेकर भारत भर में ४०,००० किमी की पदयात्रा की। उन्होंने स्वीकार किया कि गांधीवादी सिद्धांतों का अभ्यास कठिन है, लेकिन उन्हें यह विश्वास था कि पूर्ण लोकतांत्रिक समाज की प्राप्ति के लिए यही एक ही रास्ता है। वे जीवनपर्यन्त सर्वोदय आश्रम टडियांवा से जुडी रहीं। वे प्रतिभा पाटिल के समान निर्मला देशपांडे नेहरू-गाँधी परिवार के काफ़ी नजदीक रहीं और उनकी प्रबल समर्थक थीं। उन्होने महिला कल्याणार्थ दिल्ली एवं मुम्बई में कार्यकारी महिलाओं के लिए आवासगृह स्थापित किया।

निर्मला को पंजाब और कश्मीर में हिंसा की चरम स्थिति पर शांति मार्च के लिए जाना जाता है। १९९४ में कश्मीर में शांति मिशन और १९९६ में भारत-पाकिस्तान वार्ता आयोजित करना इनकी दो मुख्य उपलब्धियों में शामिल है। चीनी दमन के खिलाफ तिब्बतियों की आवाज को बुलंद करना भी इनके दिल के करीब था।

 साहित्यिक उपलब्धि 
निर्मला देशपांडे ने हिंदी में अनेक उपन्यास लिखे, जिनमें से एक को राष्ट्रीय पुरस्कार भी मिला है। इसके अलावा उन्होंने ईशा उपनिशद पर टिप्पणी और विनोबा भावे की जीवनी लिखी है।

 सम्मान 
निर्मला देशपांडे १९९७-२००७ तक राज्यसभा में मनोनीत सदस्य रहीं। २००७ में हुए भारत के राष्ट्रपति पद के चुनाव के लिए इनके नाम पर भी विचार किया गया। उन्हें २००६ में राजीव गांधी राष्ट्रीय सद्भावना पुरस्कार और पद्म विभूषण की उपाधि से सम्मानित किया गया।२००५ में नोबेल शांति पुरस्कार के लिए इनकी उम्मीदवारी रखी गई थी। 13 अगस्त 2009 को पाकिस्तान के स्वतंत्रता दिवस की पूर्व संध्या पर पाकिस्तान सरकार द्वारा देश के सर्वोच्च नागरिक सम्मान सितारा-ए-इम्तियाज़ से सम्मानित किया गया।

 मृत्यु 
1 मई 2008 की सुबह नई दिल्ली स्थित आवास पर उनका निधन हो गया। वे "दीदी" के नाम से विख्यात थीं। वे लगभग 60 साल तक सार्वजनिक जीवन में रहीं और दो बार राज्यसभा के लिए मनोनीत भी हुर्इं। वे अन्तिम समय तक महात्मा गांधी के सिद्धान्तों के आधार पर लोगों को अधिकार दिलाने के लिए संघर्षरत रहीं।
 सन्दर्भ 

 बाहरी कड़ियाँ

श्रेणी:भारतीय महिलाएँ
श्रेणी:1929 में जन्मे लोग
श्रेणी:२००८ में निधन
श्रेणी:सामाजिक कार्य में पद्म विभूषण के प्राप्तकर्ता
श्रेणी:भारतीय महिला साहित्यकार
श्रेणी:गांधीवादी
श्रेणी:नागपुर के लोग
निर्मला भूरिया एक भारतीय राजनीतिज्ञ तथा मध्यप्रदेश सरकार में स्वास्थ्य राज्यमंत्री है। वे भारतीय जनता पार्टी की मध्यप्रदेश विधानसभा में पेटलावाड़ से विधायक है। भाजपा नेता दिलीप सिँह भूरिया की पुत्री है।

सन्दर्भ

बाहरी कड़ियाँ

श्रेणी:जीवित लोग
श्रेणी:विधायक
निर्मला श्योराण () (जन्म १५ जुलाई १९९५) एक  भारतीय महिला स्प्रिंटर है जो मुख्यतः ४०० मीटर दौड़ के लिए जानी जाती है। इन्होंने 2016 में ब्राजील के रियो डि जेनेरियो में आयोजित 2016 ग्रीष्मकालीन ओलम्पिक खेलों में क़्वालीफाई किया।

सन्दर्भ

श्रेणी:1995 में जन्मे लोग
श्रेणी:जीवित लोग
श्रेणी:भारतीय महिला एथलीट
श्रेणी:हरियाणा के लोग
श्रेणी:2016 ओलम्पिक में भारत के खिलाड़ी
निर्मला श्रीवास्तव (21 मार्च 1923  23 फ़रवरी 2011), (विवाह पूर्व: निर्मला साल्वे), जिन्हें अधिकतर लोग श्री माताजी निर्मला देवी के नाम से जानते हैं, सहज योग, नामक एक नये धार्मिक आंदोलन ,  :          (1999) की संस्थापक थीं। उनके स्वयं के बारे में दिये गये इस वकतव्य कि वो, आदि शक्ति का पूर्ण अवतार थीं, को 140 देशों में बसे उनके अनुयायी, मान्यता प्रदान करते हैं।

 प्रारंभिक जीवन 
निर्मला देवी का जन्म २१ मार्च १९२३ को भारतीय राज्य मध्य प्रदेश के छिंदवाड़ा जिले में, एक ईसाई परिवार में हुआ था। उनके पिता का नाम प्रसादराव साल्वे तथा माता का नाम कोर्नेलिया साल्वे था। निर्मला देवी के अनुसार उनका परिवार शालिवाहन राजवंश से प्रत्यक्ष रूप से संबंधित था।
जन्म के समय उनके निष्कलंक रूप को देखकर उन्हें 'निर्मला'..,   (नई दिल्ली: , 2000),  1 नाम दिया था तथा बाद के वर्षों में वे अपने अनुयायियों में श्री माताजी निर्मला देवी के नाम से प्रसिद्ध हुईं। उनके मातापिता ने भारत के स्वतंत्रता संग्राम में अग्रणी भूमिका निभाई थी। उनके पिता के महात्मा गाँधी के साथ नजदीकी संबंध थे। वे स्वयं भी भारत की संविधान सभा के सदस्य थे तथा उन्होंने स्वतंत्र भारत के संविधान को लिखने में मदद की थी। उन्हें १४ भाषाओं का ज्ञान था। उन्होंने कुरान का मराठी भाषा में अनुवाद किया था। निर्मला देवी की माता वो प्रथम भारतीय महिला थीं जिन्हें गणित में स्नातक की ऑनर्स उपाधि प्राप्त हुई थी। 

निर्मला जी का बचपन उनके नागपुर के पैतृक निवास में बीता था। युवा होने पर निर्मला देवी अपने माता पिता के साथ गाँधीजी के आश्रम में रहने लगीं। गांधीजी ने निर्मला देवी के विवेक और पांडित्य को देखकर उन्हें निरंतर प्रोत्साहन दिया। अपने माता पिता के समान निर्मला देवी ने भी स्वतंत्रता संग्राम में हिस्सा लिया और, १९४२ में गांधीजी के असहयोग आन्दोलन में सक्रिय भागीदारी के कारण निर्मला देवी को भी अन्य स्वतंत्रता संग्राम सेनानियों के साथ जेल जाना पड़ा।..,   (नई दिल्ली: , 2000),  3  4..,   (नई दिल्ली: , 2000),  4

निर्मला देवी के अनुसार उन्हें जन्म से ही मनुष्य के सम्पूर्ण नाड़ी तंत्र का ज्ञान था, साथ ही वो इसके उर्जा केन्द्रों से भी परिचित थीं। परन्तु इस सम्पूर्ण ज्ञान को वैज्ञानिक आधार देने तथा वैज्ञानिक शब्दावली के अध्ययन हेतु उन्होंने क्रिश्चियन मेडिकल कॉलेज, लुधियाना और बालकराम मेडिकल कॉलेज, लाहौर से आयुर्विज्ञान एवं मनोविज्ञान का अध्ययन किया था।

भारत की स्वतंत्रता प्राप्ति से कुछ समय पहले 1947 में, निर्मला जी ने चंद्रिका प्रसाद श्रीवास्तव नामक एक उच्चपदासीन भारतीय प्रशासनिक अधिकारी से शादी कर ली।..,   (नई दिल्ली: , 2000), 92-94 चंद्रिका प्रसाद श्रीवास्तव, ने बाद में लाल बहादुर शास्त्री के प्रधानमंत्री कार्यकाल के दौरान संयुक्त सचिव के रूप में कार्य किया, उन्हें इंग्लैंड की महारानी द्वारा मानद नाइटहुड भी प्रदान किया गया। निर्मला देवी की दो बेटियां, कल्पना श्रीवास्तव और साधना वर्माहैं। 1961 में, निर्मला जी ने "यूथ सोसायटी फॉर फिल्म्स" की शुरुआत युवाओं में राष्ट्रीय, सामाजिक और नैतिक मूल्यों को बढ़ावा देने के लिए की थी। वह केन्द्रीय फिल्म प्रमाणन बोर्ड की सदस्य भी रहीं।

 सन्दर्भ 

बाहरी कड़ियाँ

 
 जीवनी रूपरेखा

श्रेणी:1923 में जन्मे लोग
श्रेणी:छिंदवाड़ा के लोग
श्रेणी:२०११ में निधन
निर्मला सीतारामन् (तमिल :     निर्मला सीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था।

 राजनीतिक जीवन 
निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं।

फरवरी 2020 में, सीतारामन् ने अपने दूसरे बजट भाषण के दौरान एक विवादित बयान दिया कि सिंधु लिपि - चित्रलिपि को समझ लिया गया है, और  सरस्वती-सिंधु सभ्यता और हड़प्पा की मुहरें उल्लेखनीय हैं, जो 3300 ईसा पूर्व की हैं।

 जीवन और करियर 
निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक(अर्थशास्त्र) की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की।

निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया।
निर्मला सीतारामन् हैदराबाद में स्थित प्रणव स्कूल के संस्थापकों में से एक हैं।

 व्यक्तिगत जीवन 
निर्मला सीतारामन् का विवाह डॉ॰ परकाल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं।

इन्हें भी देखें
 अरुण जेटली
 नरेन्द्र मोदी
 इन्दिरा गांधी

 सन्दर्भ 

 बाहरी कड़ियाँ
 सिंधु लिपि
 भाजपा के लिए सुश्री सीतारमन द्वारा जारी वक्तव्य
 छोटे से राजनीतिक कार्यकाल में निर्मला सीतारमण ने हासिल की बड़ी उपलब्धि

श्रेणी:भारतीय जनता पार्टी के राजनीतिज्ञ
श्रेणी:भारतीय महिला राजनीतिज्ञ
श्रेणी:जीवित लोग
श्रेणी:1959 में जन्मे लोग
श्रेणी:भारत के रक्षा मंत्री
श्रेणी:मोदी मंत्रिमंडल
निर्मलाप्रभा बारदोलोइ  असमिया भाषा के विख्यात साहित्यकार हैं। इनके द्वारा रचित एक कवितासंग्रह सुदीर्घ दिन अरु ऋतु  के लिये उन्हें सन् 1983 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत असमिया भाषा के साहित्यकार
निर्मली बिहार के सुपौल ज़िले में स्थित एक नगर है। यह कोशी क्षेत्र के अंतर्गत आता है। यह सुपौल जिले का एक अनुमंडल है, साथ ही मिथिला क्षेत्र का सबसे ऊंचा रेलवे स्टेशन भी है।

सन्दर्भ

श्रेणी:बिहार के शहर
निर्मली () भारत के बिहार राज्य के सुपौल ज़िले में स्थित एक नगर है।" :    ,"      ,   , 2012,  9788180697999"   :     ," . . ,  , 1993,  9788170993810यह सुपौल जिले का एक अनुमंडल है एवम मिथिला क्षेत्र का सबसे ऊंचा रेलवे स्टेशन है। वास्तव में यह अंग्रेजो के जमाने का शहर है यहां के लोग काफी शांतप्रिय है ईस्ट वेस्ट कोरिडोर से जुड़ने के बाद ये काफी प्रगति पर अग्रसर है।

 इन्हें भी देखें 
 सुपौल ज़िला

 सन्दर्भ 

श्रेणी:बिहार के शहर
श्रेणी:सुपौल जिला
श्रेणी:सुपौल ज़िले के नगर
:--.संरचना इस्पात ( ), इस्पात का एक प्रकार है जो विभिन्न आकार-प्रकार के निर्माण-सामग्री निर्मित करने के काम आता है। अनेकों निर्माण-इस्पात से बनी वस्तुएँ धरन (बीम) के रूप में होतीं हैं। 

श्रेणी:इस्पात
श्रेणी:पदार्थ
निर्माण विहार (कभी कभार "निर्माण विहार") मेट्रो स्टेशन दिल्ली मेट्रो की ब्लू लाइन पर स्थित है।मेट्रो स्टेशन प्राधिकरण द्वारा कोई पार्किंग सुविधा नहीं है, लेकिन यात्रियों के पास अपने वाहन 3 मॉल की पार्किंग में पार्क करने का विकल्प है, जो मेट्रो स्टेशन के ठीक बगल में है।

अधिकांश अन्य मेट्रो स्टेशनों की तरह, यहाँ भी चार प्रवेशनिकास द्वार हैं। स्वास्थ्य विहार मेट्रो स्टेशन पर सार्वजनिक सुविधाओं में एक सुलभ कॉम्प्लेक्स (सशुल्क सेवा) शामिल है। मेट्रो स्टेशन परिसर में बडीज़ जैसे कई आउटलेट हैं। उनमें से कुछ कॉनकोर्स स्तर पर हैं और एक गेट नंबर 2 के प्रवेश द्वार पर है, जो 3 मॉल के प्रवेश द्वार के पास है।

मेट्रो स्टेशन के पास, 3 मॉल के अलावा,  (कॉफी होम), स्कोप मीनार और कई वाणिज्यिक कार्यालय भवन हैं। प्रसिद्ध वीर सावरकर मार्ग है, जिसे मिनी नेहरू प्लेस के रूप में भी जाना जाता है, जो एक प्रौद्योगिकी केंद्र है। इसके अलावा, बड़े कपड़ों और आभूषण ब्रांडों के शोरूम हैं। मेट्रो स्टेशन के ठीक नीचे निर्माण विहार बस स्टैंड है, जहां से यात्री आईटीओ, खुरेजी, झील, पांडव नगर और अन्य क्षेत्रों के लिए बसें ले सकते हैं, जो दिल्ली मेट्रो से जुड़े नहीं हैं।

स्टेशन नक्शा
2साइड प्लेटफॉर्म  द्वार बाएँ ओर खुलेंगे प्लेटफॉर्म 1पूर्वी-बाध्यकी ओर   अगला स्टेशन  हैप्लेटफॉर्म 2पश्चिमी-बाध्यकी ओर   अगला स्टेशन  हैसाइड प्लेटफॉर्म  द्वार बाएँ ओर खुलेंगे 1स्तरकिराया नियंत्रण, स्टेशन एजेंट, मेट्रो कार्ड वेंडिंग मशीन, क्रॉसओवरभू-स्तरप्रवेशनिकास

सुविधाएँ
स्वास्थ्य विहार मेट्रो स्टेशन पर उपलब्ध एटीएम की सूची

 इन्हें भी देखें 
दिल्ली मेट्रो

 सन्दर्भ 

बाहरी कड़ियाँ

     . ( )
    
 

श्रेणी:ब्लू लाइन (दिल्ली मेट्रो) स्टेशन
श्रेणी:दिल्ली मेट्रो
निर्माण श्रमिक मानव निर्मित पर्यावरण और इसकी आधारिक संरचना पर भौतिक निर्माण के कार्य में कार्यरत श्रमिक को कहते हैं।

परिभाषा
कुछ परिभाषाओं के अनुसार श्रमिक पूर्ण रूप से मजदूरी के कार्य में शामिल हो सकते हैं जिसमें वो अशिक्षित अथवा अर्ध-शिक्षित हो सकते हैं। वो निपुण व्यापार वाले लोग हो सकते हैं अथवा पर्यवेक्षक अथवा प्रशासनिक व्यक्ति भी हो सकते हैं। उदाहरण के लिए यूनाइटेड किंगडम में निर्माण श्रमिक उन लोगों को कहा जाता है जो निर्माण क्षेत्र में किसी ठेकेदार के नियंत्रणनिर्देशन में काम करें। कनाडा में इसमें वो लोग भी शामिल हो जाते हैं जो भवन नियमन और विनिमय के अतिरिक्त जो अन्य श्रमिकों का पर्यवेक्षण करते हैं। भारत में निर्माण श्रमिक और निर्माण मजदूरों को एक समान ही माना जाता है जिसमें किसी भी तरह के निर्माण कार्य में काम कर रहे श्रमिकों को इस श्रेणी में माना जाता है।:..107.

सन्दर्भ

बाहरी कड़ियाँ

 कर्ली पर निर्माण और संरक्षण

श्रेणी:निर्माण पारिभाषिकी
बहुत से प्राकृतिक पदार्थ (मिट्टी, बालू, लकड़ी, चट्टानें, पत्तियाँ, आदि) निर्माण के लिये प्रयुक्त होते रहे हैं। इसके अलावा अब अनेक प्रकार के कृत्रिम या मानव-निर्मित पदार्थ भी निर्माण के लिये प्रयोग किये जाने लगे हैं; जैसे सीमेंट, इस्पात, अलुमिनियम, आदि।

 निर्माण सामग्री के विभिन्न प्रकार 
250ईंट के ढ़ेर
 प्राकृतिक पत्थर चट्टान
 संगमरमर
 ट्रेवरटाइन ()
 सिलखड़ी
 मार्ने
 बलुआ पत्थर
 स्लेट
 ग्रेनाइट
 शैल
 बेसाल्ट
 बजरी
 पीटर
 सैंडी

 कृत्रिम सामग्री
 ईंट और चौक (टाइल)
 सिरैमिक
 काँच

 जोडने की सामग्री
 जिप्सम
 फुटबॉल
 ठोस

 लकड़ी
 धातु
 बहुलक (प्लास्टिक)

 भारत में कच्ची ईंटों से मकान बनाने की परंपरा 
भारत में हमेशा से निर्माण सामग्री के रूप में मिट्टी का सबसे अधिक प्रयोग होता आ रहा है तथा यह इसकी संस्कृति का हिस्सा है। परंपरागत रूप में, विभिन्न क्षेत्रों की स्थलाकृति, जलवायु एवं आवश्यकताओं के आधार पर मिट्टी की दीवारों के निर्माण में काफी अंतर है। मिट्टी का घर बनाने की आम विधियां हैं: ढेला, टट्टर एवं लेप, सनी हुई मिट्टी, कच्ची ईंट एवं कतरन ब्लाक। आज भी लगभग 55 प्रतिशत भारतीय मकानों की दीवारें कच्ची मिट्टी की बनती हैं।

आश्चर्य है कि भार वहन करने की मिट्टी की सीमित क्षमता परंपरागत निर्माताओं के लिए कोई अड़चन नहीं है। सभी परंपरागत तकनीकें इतनी मजबूत हैं कि ग्रामीण निर्माताओं की आवश्यकताएं पूरी हो जाती हैं। पूरे भारत में इनके सुंदर उदाहरण देखें जा सकते हैं। आज भी भवन सामग्री के रूप में मिट्टी का व्यापक स्तर पर प्रयोग होता है। निर्माण के लिए मिट्टी का प्रयोग करने के आम लाभों में शामिल हैं: ताप रोधी गुण, आसानी से उपलब्धता और सुंदरता।

इन्हें भी देखें
गृहनिर्माण के सामान

 बाहरी कड़ियाँ 
 निर्माण सामग्री एवं प्रौद्योगिकी संवर्द्धन परिषद
 अपने क्षेत्र के अनुसार अपनी निर्माण प्रौद्योगिकियां चुनें

श्रेणी:निर्माण सामग्री
निर्माण कार्य मुख्यतः स्थल आधारित कार्य है जिसमें बहुत से खतरे सम्भव हैं। निर्माण-स्थल पर किए जाने वाले कुछ मुख्य कार्य ये हैं- गृह-निर्माण, मार्ग निर्माण, अधोसंरचना का रखरखाव और मरम्मत। इस काम में बहुत से ऐसे काम हैं जो खतरों से भरे होते हैं, जैसे ऊँचाई पर जाकर काम करना, उत्खनन (खुदाई), हल्ला, धूल, शक्ति-औजार (पॉवर टूल्स), आदि। इनमें से भी अधिकांश मौतें इन चार कारणों से होतीं हैं- गिरने से, किसी वस्तु के टकराने से लगी चोट से, बिजली का धक्का लगने से, और किन्हीं दो वस्तुओं के बीच में फंसनेदबने से।"       ". ..  21  2017.

पिछले कुछ वर्षों में विकासशील तथा अविकसित देशों में निर्माण कार्य बढ़ रहे हैं। इसके कारण निर्माण से सम्बन्धित मौतों की संख्या भी बढ़ गयी है। किसी कार्यस्थल पर अपने व्यवसाय से सम्बन्धित कार्य करते हुए हुई मृत्यु को व्यावसायिक मृत्यु कहते हैं। निर्माण स्थल पर सभी प्रकार के सुरक्षात्मक उपाय करके ही काम करना बहुत आवश्यक है।

सन्दर्भ

इन्हें भी देखें
निर्माण
व्यावसायिक मृत्यु

बाहरी कड़ियाँ
निर्माण श्रमिक और स्वास्थ्य (विकासपीडिया)
60 फीट ऊंचाई में काम, पर सुरक्षा उपकरण नहीं
 :     '  

श्रेणी:व्यावसायिक सुरक्षा
300परकार और पटरी
300किसी रेखा-खण्ड का लम्ब-समद्विभाजक खींचना
300पटरी एवं परकार द्वारा समषटभुज का निर्माण
300किसी वृत्त के समान क्षेत्रफल वाले वर्ग का निर्माण

ज्यामिति में किसी ज्यामितीय निर्माण () से सम्बन्धित समस्या को निर्मेय कहते हैं। निर्मेय का अर्थ है - 'जिसका निर्माण करना है, वह'। ये निर्माण केवल पटरी और परकार (--) की सहायता से बनाने होते हैं, चाँदा इत्यादि के प्रयोग से नहीं।

 कुछ साधारण निर्माण 
उदाहरण के लिये कुछ निर्मेय नीचे दिये गये हैं:

 पटरी और परकार की सहायता से किसी सरल रेखा को समद्विभाजित करना, अर्थात इस रेखा-खण्ड का मध्य बिन्दु ज्ञात करना

 पटरी और परकार की सहायता से किसी कोण को दो बराबर भागों में बाँटना

 यदि किसी त्रिभुज की दो भुजाएँ और उनके बीच का कोण दिया हो तो उसकी रचना करना

 तीन बिन्दुओं से होकर जाने वाले वृत्त की रचना करना

 किसी वृत्त के अन्दर समबाहु त्रिभुज, वर्ग, समपंचभुज, समषटभुज आदि का निर्माण

 किसी वृत्त के क्षेत्रफल के बराबर क्षेत्रफल वाले वर्ग की रचना करना

 असम्भव निर्माण 
कुछ ज्यामितीय निर्माण केवल पटरी और परकार द्वारा नहीं बनाए जा सकते।

 वृत्त के समान क्षेत्र वाले वर्ग का निर्माण (स्क्वायरिंग द सर्कल) 

 घन को दोगुना करना 
एक ऐसी रेखा खींचना जिसकी लम्बाई का घन, किसी दी गई रेखा की लम्बाई के घन के दो-गुना हो।

 कोण का त्रिभाजन 
किसी दिए गए कोण के एक-तिहाई (१३) के बराबर कोण का निर्माण

 केवल पटरी या केवल परकार द्वारा निर्माण 

 परिवर्धित निर्माण 
पटरी और परकार के अलावा कुछ ऐसे औजार हैं जिनकी सहायता से ऐसे निर्माण भी सम्भव हैं जो केवल पटरी और परकार से सम्भव नहीं हैं। इनमें चिह्नित पटरी (मार्केबल रूलर) तथा ओरिगामी () प्रमुख हैं।

 बाइनरी अंकों की गणना 
सन १९९८ में साइमन प्लोफी ( ) ने एक विधि बताई जिसके द्वारा पटरी और परकार द्वारा कुछ संख्याओं के बाइनरी अंक प्राप्त किए जा सकते हैं। इस विधि में एक कोण को बार-बार दोगुना किया जाता है। किन्तु २० बाइनरी अंकों के बाद यह विधि अव्यवहार्य () हो जाती है।

 इन्हें भी देखें 
 प्रमेय

 बाहरी कड़ियाँ 
  '    
  --  
   
     
   
  
        
    
   
  '        
           
       --
 '                .
  '      
    
          -- 

श्रेणी:ज्यामिति


:
निर्मोहगढ़ का युद्ध 1702 में सिखों और मुगल साम्राज्य के बीच लड़ा गया था जिसमें सिख विजयी हुए थे।

 पृष्ठभूमि 
आनंदपुर (1700) की खूनी लड़ाई में शाही मुगल सेना हार गई। इस युद्ध में मुगल सेना की हार की खबर सुनने के बाद औरंगजेब ने स्वयं गुरु गोबिंद सिंह के खिलाफ वजीर खान के नेतृत्व में एक नई सेना भेजी। वजीर खान शिवालिक पहाड़ियों के पहाड़ी राजाओं के बड़ी संख्या में सैनिकों के साथ आगे बढ़ा।

आनंदपुर के ठीक बाहर निर्मोहगढ़ में सतलुज नदी के तट पर सिखों से वज़ीर खान का युद्ध हुआ। मुगलों ने एक तरफ से गुरु पर हमला किया और पहाड़ी राजाओं ने दूसरी तरफ से उन पर हमला किया। लड़ाई पूरे दिन और रात तक भयंकर रूप से जारी रही। अंततः मुगलों और पहाड़ी राजाओं की संयुक्त सेना समाप्त हो गई और पीछे हटने के लिए मजबूर हो गयी।

अगली सुबह, मुगलों और पहाड़ी राजा की सेना ने फिर से हमला करना शुरू कर दिया और गुरु गोबिंद सिंह ने, खुद को बहुत अधिक संख्या में पाते हुए, उस स्थान से निकलने का फैसला किया। दुश्मन सैनिकों ने उनका पीछा किया और तब गुरु जी की सेना ने फिर लड़ने का फैसला किया। इस बार मुगलों और पहाड़ी राजाओं की संयुक्त सेना निर्णायक रूप से हार गई और दो दिनों की लड़ाई के बाद शाही मुगल सेना को पीछे हटने के लिए मजबूर होना पड़ा।

 संदर्भ
यह एक बैरागी अखाड़ा है, जो श्रीरामानन्दी वैष्णव सम्प्रदाय से संबंधित है और इसके सरपंच महंत भास्कर दास है। ये अखाड़ा विशेषकर अयोध्या प्रकरण में 1959 में चर्चा में आया, जब इन्होनें अदालत में विवादित ढांचे के सन्दर्भ में वाद प्रारम्भ किया। उसने विवादित भूमि पर स्वामित्व का दावा करते हुए कहा कि अदालत द्वारा नियुक्त रिसीवर हटाया जाए। उसने खुद को उस स्थल का संरक्षक बताया जहां माना जाता है कि भगवान राम का जन्म हुआ था।
अंगूठाकारकुंभ में निर्मोही अखाड़ा

अयोध्या मामले में सबसे पहली कानूनी प्रक्रिया 1885 में इसी अखाड़े के महंत रघुवीर दास ने प्रारम्भ करी। उन्होने एक याचिका दायर कर राम चबूतरे पर छतरी बनवाने की अनुमति मांगी, लेकिन एक साल बाद फैजाबाद की जिला अदालत ने अनुरोध खारिज कर दिया।

30092010 को इलाहाबाद हाई कोर्ट का फैसला आया। विवादित जमीन को 3 हिस्सों में बांटा गया। जिसमें से एक हिस्सा एक तिहाई जमीन निर्मोही अखाड़ा को, दूसरा जहां रामलला विराजमान हैं और आसपास की जमीन राम मन्दिर को। एक तिहाई सुन्नी वक्फ बोर्ड को।

वर्तमान समय में निर्मोही अखाड़े को श्री राम जन्मभूमि तीर्थ क्षेत्र न्यास में एक महत्वपूर्ण स्थान दिया गया है और निर्मोही अखाड़े की ओर से महंत दिनेंद्र दास न्यास के सदस्य है।
वस्तुओं एवं सेवाओं को किसी देश से दूसरे देशों में भेजना निर्यात () कहलाता है। किसी भी तरह के उत्पादों या सेवओं को बाहर के किसी देश को बेंचनें निर्यात को कहते है। निर्यात का उल्टा होता है आयात।

इन्हें भी देखें
आयात

श्रेणी:अन्तरराष्ट्रीय व्यापार
250कुछ प्रकार की निर्योग्यताओं के प्रतीक 
निर्योग्यता () एक व्यापक शब्द है जो किसी व्यक्ति के शारीरिक, मानसिक, ऐन्द्रिक, बौद्धिक विकास में किसी प्रकार की कमी को इंगित करता है। इसके लिए 'अशक्तता', 'नि:शक्तता' (विधि), 'अपंगता', अपांगता', दिव्यांगता आदि शब्दों का भी प्रयोग किया जाता है।

 निर्योग्यता के प्रकार 
 शारीरिक निर्योग्यता ( )
 ऐन्द्रिक निर्योग्यता ( )
 दृष्टिक्षीणता ( )
 घ्राण एवं रससंवेदी असमर्थता (   )
 काय-ऐंद्रिक असमर्थता ( )
 संतुलन निर्योग्यता ( )
 बौद्धिक असमर्थता ( )
 मानसिक स्वास्थ्य एवं भावनात्मक निर्योग्यता (    )
 विकासात्मक निर्योग्यता ( )
 अदृष्य निर्योग्यता( )

 इन्हें भी देखें 
 मानसिक विकलांगता
 अन्तर्राष्ट्रीय दिव्यांग दिवस

 बाहरी कड़ियाँ 
 बौद्धिक विकलांगता
 विकलांगता की परिभाषा
 विकलांग व्यक्तियों के अधिकार अधिनियम, 2011 का व्यवहार्य प्रारूप (निर्माता - विकलांग अध्ययन केन्द्र, नलसार विधि विश्वविधालय हैदराबाद, भारत)
 विकलांग अध्ययन केन्द्र, नलसार विधि विश्वविधालय हैदराबाद, भारत
 श्रवण विकलांगता (अली यावर जंग राष्ट्रीय श्रवण विकलांग संस्थान)
 विकलांगता बेबसी नहीं है (भारतीय पक्ष)
 विकलांगता और समाज 
 जल्द ही पता लगा लें बच्चों में विकलांगता का...
 सबसे बुरी है उत्साह की विकलांगता 


श्रेणी:स्वास्थ्य समस्याएँ
तर्कशास्त्र, गणित व कम्प्यूटर विज्ञान में निर्वचन () किसी औपचारिक भाषा के चिन्हों के साथ अर्थ जोड़ने की प्रक्रिया को कहते हैं। अधिकांश औपचारिक भाषाएँ केवल वाक्यविन्यास (सिन्टैक्स) द्व्रारा ही परिभाषित होती हैं और उनमें कोई निहित अर्थ नहीं होता। अर्थ समझने के लिये चिन्हों के साथ अर्थ जोड़ना आवश्यक होता है।  (1963).    .  .,  (1972),  ,  ,  :   , . 56,  0-19-501491-

 उदाहरण 
हम एक  नामक औपचारिक भाषा बना सकते हैं, जिसकी वर्णमाला  है, और उसका एक नियम है कि इस भाषा में सुनिर्मित शब्द  से आरम्भ होने चाहिये और उसके बाद भाषा की वर्णमाला से लेकर कोई भी चिन्ह जितनी बार चाहे डाला जा सकता है। अब, परिणामस्वरूप, इस भाषा के कुछ शब्द होंगे: , , । यदि  शब्द देखा जाए जो यह भाषा का शब्द नहीं है क्योंकि यह नियम-उल्लंघन करता है।

अब इस भाषा का एक सम्भव निर्वचन यह हो सकता है कि हम  को '0' और  को '1' क अर्थ दे सकते हैं। अगर ऐसा करें तो  का अर्थ '10001' बनता है।

 इन्हें भी देखें 
 औपचारिक भाषा
 चिन्ह (औपचारिक)

 सन्दर्भ 

श्रेणी:अर्थविज्ञान
श्रेणी:औपचारिक भाषाएँ
श्रेणी:मन का दर्शनशास्त्र
श्रेणी:भाषा दर्शन
श्रेणी:निर्वचन (दर्शन)
श्रेणी:निर्वचन
निर्वाचक मण्डल या इलेक्टोरल कॉलेज मतदारों का समूह होता हैं जिन्हें किसी विशिष्ट पद के लिए उम्मीदवार का चुनाव करने हेतु चुना जाता हैं। अक्सर ये विभिन्न संस्थाओं, राजनीतिक दलों या सत्वों का प्रतिनिधित्व करते हैं, और हर संस्था, राजनीतिक दल या सत्व का किसी विशिष्ट संख्या के मतदारों द्वारा या किसी विशिष्ट तरीके से भारित मतों द्वारा प्रतिनिधित्व होता हैं। कई बार, हालांकि, ये मतदार बस महत्वपूर्ण लोग होते हैं, जिनकी बुद्धिमत्ता बड़े निकाय की तुलना में आदर्श रूप में बेहतर पसंद प्रदान करेगी। यह प्रणाली आम सदस्यता की इच्छाओं को नज़रअंदाज़ कर सकती हैं।

श्रेणी:चुनाव
श्रेणी:निर्वाचक मण्डल